##

**PROGRAM UKREPOV ZA IZVAJANJE STRATEGIJE RAZVOJA SOCIALNE EKONOMIJE ZA OBDOBJE 2025-2030**

**Kazalo**

[**UVOD** 3](#_Toc187314124)

[**1.** **SPODBUJANJE RAZVOJA SOCIALNEGA PODJETNIŠTVA** 4](#_Toc187314125)

[**2.** **IZVAJALCI UKREPOV, UPRAVIČENCI DO SPODBUD IN FINANCIRANJE** 4](#_Toc187314126)

[2.1. Izvajalci ukrepov 4](#_Toc187314127)

[2.2. Upravičenci do spodbud 5](#_Toc187314128)

[2.3. Sredstva za izvajanje navedenih ukrepov 5](#_Toc187314129)

[2.4. Prednostna področja ukrepov 6](#_Toc187314130)

[**3.** **SPREMLJANJE IN POROČANJE IZVAJALCEV UKREPOV** 6](#_Toc187314131)

[3.1. Spremljanje 6](#_Toc187314132)

[3.2. Poročanje 6](#_Toc187314133)

[**4.** **PROGRAM UKREPOV 2025-2030 ZA IZVAJANJE STRATEGIJE RAZVOJA SOCIALNE EKONOMIJE** 8](#_Toc187314134)

[CILJ 1: Povečana prepoznavnost socialne ekonomije in socialnega podjetništva 8](#_Toc187314135)

[**UKREP 1.1: Promocija in zagovorništvo** 8](#_Toc187314136)

[**UKREP 1.2: Informiranje na EU ravni** 9](#_Toc187314137)

[**UKREP 1.3: Informiranje na nacionalni ravni** 9](#_Toc187314138)

[**UKREP 1.4: Dostopnost in transparentnost** 10](#_Toc187314139)

[**UKREP 1.5: Informiranje zainteresirane javnosti vključene v formalne in neformalne oblike izobraževanj o pomenu in možnostih razvoja socialne ekonomije** 10](#_Toc187314140)

[CILJ 2: Povečane možnosti za razvoj, delovanje in krepitev organizacij socialne ekonomije in socialnih podjetij 11](#_Toc187314141)

[**UKREP 2.1: Trajno spodbujanje razvoja projektov socialne ekonomije in dejavnosti socialnih podjetij** 11](#_Toc187314142)

[**UKREP 2.2: Ciljni raziskovalni program za oceno smiselnosti vzpostavitve finančnega mehanizma za dostop do finančnih virov za spodbujanje razvoja zadružništva in socialne ekonomije v Sloveniji** 12](#_Toc187314143)

[**UKREP 2.3: Koordinacija in razvoj politik na področju socialne ekonomije** 13](#_Toc187314144)

[CILJ 3: Razvito podporno okolje socialne ekonomije in socialnega podjetništva 13](#_Toc187314145)

[**UKREP 3.1: Podpora ustanavljanju in delovanju socialnih podjetij** 14](#_Toc187314146)

[**UKREP 3.2: Podpora razvoju socialnih podjetij** 14](#_Toc187314147)

[**UKREP 3.3: Posebne spodbude za poslovodenje in delo z ranljivimi ciljnimi skupinami** 15](#_Toc187314148)

[**UKREP 3.4: Posebne spodbude za zaposlovanje invalidov** 16](#_Toc187314149)

[CILJ 4: Profesionalizirane organizacije socialne ekonomije in socialna podjetja 16](#_Toc187314150)

[**UKREP 4.1: Podpora zaposlovanju strokovno usposobljenih posameznikov ter oseb iz ranljivih ciljnih skupin v socialnih podjetjih** 16](#_Toc187314151)

[**UKREP 4.2: Merjenje družbenih učinkov** 17](#_Toc187314152)

[**UKREP 4.3: Zaposlovanje brezposelnih oseb iz ranljivih ciljnih skupin** 18](#_Toc187314153)

**UVOD**

Načrtovan razvoj socialnega podjetništva oziroma socialne ekonomije določa Zakon o socialnem podjetništvu (v nadaljevanju: ZSocP), in sicer določa, da ga opredeli Strategija razvoja socialne ekonomije. Skladno z določili zakona jo na predlog Sveta za socialno ekonomijo sprejme Vlada Republike Slovenije. Omenjena strategija predstavlja temeljno izhodišče za oblikovanje Programa ukrepov za izvajanje strategije, ki ga opredeljuje 7. člen ZSocP. Ta določa, da pristojno ministrstvo, tj. Ministrstvo za gospodarstvo, turizem in šport, v sodelovanju z vsemi ministrstvi, pristojnimi za področja dejavnosti socialne ekonomije, pripravi program ukrepov za izvajanje strategije razvoja socialne ekonomije (v nadaljevanju: Strategija) za posamezno koledarsko leto ali plansko obdobje (v nadaljevanju: program ukrepov).

Poleg ciljev, določenih v strategiji razvoja socialne ekonomije, spodbujanje razvoja socialnega podjetništva dodatno opredeljuje 32. člen ZSocP, ki določa, da se spodbujanje razvoja socialnega podjetništva zagotavlja preko izvajanja ukrepov spodbujanja socialnega podjetništva, ukrepov oblikovanja ugodnega podjetniškega okolja, ukrepov spodbujanja zaposlovanja in ukrepov za omogočanje dostopa do virov financiranja naložb v socialna podjetja.

Predmetni program ukrepov je pripravljen za obdobje petih let, oziroma za obdobje od leta 2025 do 2030. Program ukrepov v skladu z 29. členom ZSocP vsebuje nabor ukrepov za doseganje ciljev strategije. Ukrepi so načrtovani na način, da vključujejo cilje, vsebino, ciljne skupine, katerim je ukrep namenjen, pogoje za vključitev v posamezno aktivnost ter način izvajanja aktivnosti, vrsto in višino upravičenih stroškov v okviru aktivnosti, obdobje izvajanja aktivnosti, izvajalce ali podizvajalce posameznega ukrepa, vire in obseg sredstev za financiranje ter opredelitev, ali aktivnost predstavlja državno pomoč, način poročanja ter merila za ocenjevanje doseganja ciljev.

Določene pogoje za izvajanje Programa ukrepov opredeljuje tudi Pravilnik o spremljanju poslovanja socialnih podjetij (Uradni list RS, št. xx, v nadaljevanju: Pravilnik), ki ureja način spremljanja poslovanja socialnih podjetij ter dokazila o pričetku opravljanja dejavnosti in dokazila o izpolnjevanju pogojev za ohranitev statusa socialnega podjetja. Poleg tega določa tudi načine ugotavljanja izpolnjevanja pogojev za upravičenost do spodbud iz ZSocP, poročanja o prejetih spodbudah, porabo finančnih sredstev ter načine vračila neupravičeno prejetih ali nerealiziranih sredstev po ZSocP.

Program ukrepov zasleduje štiri ključne cilje Strategije razvoja socialne ekonomije, in sicer:

1. Povečana prepoznavnost socialne ekonomije in socialnega podjetništva
2. Povečane možnosti za razvoj, delovanje in krepitev organizacij socialne ekonomije in socialnih podjetij
3. Razvito podporno okolje socialne ekonomije in socialnega podjetništva
4. Profesionalizirane organizacije socialne ekonomije in socialna podjetja

Strategija, skladno z 29. členom ZSocP, vključuje analizo potreb in smeri možnega razvoja socialne ekonomije, temelje politike razvoja, strateške razvojne cilje in glavna področja razvoja socialne ekonomije, vlogo države in njenih institucij ter občin pri izvajanju določene politike in doseganju razvojnih ciljev. Tako je usmerjena v vse organizacije socialne ekonomije, ki jih ZSocP opredeljuje v šesti točki 2. člena. Skladno s tem so kot organizacije socialne ekonomije prepoznana socialna podjetja, zadruge, invalidska podjetja, zaposlitveni centri, nevladne organizacije (društva, zavodi, ustanove oziroma fundacije), ki niso ustanovljeni izključno z namenom pridobivanja dobička, delujejo v korist svojih članov, uporabnikov oziroma širše skupnosti in proizvajajo tržne oziroma netržne proizvode ter storitve. Skladno s to opredelitvijo, Sporočilom komisije Evropskemu parlamentu, Svetu, Evropskemu ekonomsko-socialnemu odboru in odboru regij: Ustvarjanje gospodarstva po meri ljudi: akcijski načrt za socialno gospodarstvo (9.12.2021, COM(2021) 373 final) in Priporočilom Sveta EU o razvoju okvirnih pogojev za socialno gospodarstvo, ki je bilo sprejeto 27. 11. 2023, program ukrepov tako poleg ciljnih skupin, ki jih ZSocP opredeljuje v 35. členu, smiselno vključuje tudi omenjene organizacije socialne ekonomije.

Program ukrepov sprejme Vlada Republike Slovenije po predhodnem mnenju Sveta za socialno ekonomijo. Pri tem vključuje celovit in usklajen nabor ukrepov, ki jih skladno z ZSocP izvajajo vsa ministrstva, pristojna za področje dejavnosti socialne ekonomije.

# **SPODBUJANJE RAZVOJA SOCIALNEGA PODJETNIŠTVA**

Socialno podjetništvo ZSocP opredeljuje v deveti točki 2. člena kot trajno opravljanje podjetniške dejavnosti s proizvodnjo in prodajo proizvodov ali opravljanjem storitev na trgu, kjer ustvarjanje dobička ni glavni cilj podjetniške aktivnosti, temveč glavni cilj predstavlja doseganje socialnih oziroma družbenih učinkov.

Skladno z določili 32. člena ZSocP se spodbujanje razvoja socialnega podjetništva zagotavlja preko izvajanja ukrepov spodbujanja socialnega podjetništva, ukrepov oblikovanja ugodnega podjetniškega okolja, ukrepov spodbujanja zaposlovanja in ukrepov za omogočanje dostopa do virov financiranja naložb v socialna podjetja, ki jih določa program ukrepov. Te ukrepe ZsocP podrobneje opredeljuje, kot sledi:

1. **Ukrepi spodbujanja socialnega podjetništva** zajemajo finančne in druge ukrepe za promocijo socialnega podjetništva, za razvoj sistema informiranja in izobraževanja za socialno podjetništvo, za zagotavljanje sredstev za vzpostavitev sklada za spodbujanje razvoja socialnega podjetništva, za razvoj podpornih storitev socialnim podjetjem, vključno s storitvami za ustanavljanje socialnih podjetij in storitvami svetovanja prestrukturiranja socialnega podjetja, ki začasno ne izpolnjuje kriterijev iz tega zakona, za vključitev občin v izvajanje politik in ukrepov, za iskanje novih poslovnih priložnosti za socialna podjetja, vključno z izvajanjem raziskav trga za socialno podjetništvo in ugotavljanjem možnosti izvajanja javnih storitev v socialnih podjetjih.
2. **Ukrepi oblikovanja ugodnega podjetniškega okolja za socialna podjetja** zajemajo finančne in druge ukrepe za zagotavljanje prostorskih, tehničnih in drugih pogojev za nastajanje in delovanje socialnih podjetij, vključno s podjetniškimi inkubatorji za socialna podjetja, sofinanciranje za začetek opravljanja dejavnosti socialnega podjetja in za odpiranje novih delovnih mest, sofinanciranje ustanavljanja socialnih podjetij za izvajanje podpornih storitev za socialna podjetja ter druge ukrepe za izvajanje podpornih storitev za socialna podjetja, katerih ciljna skupina so osebe, ki ustanavljajo socialno podjetje in socialna podjetja.
3. **Ukrepi spodbujanja zaposlovanja v socialnih podjetjih** zajemajo izvajanje ukrepov aktivne politike zaposlovanja, katerih ciljna skupina so socialna podjetja oziroma so ciljna skupina tiste osebe, ki ustanavljajo socialno podjetje ali se bodo zaposlile v socialnem podjetju in izhajajo iz najbolj ranljivih skupin ljudi na trgu dela.
4. **Ukrepi za omogočanje dostopa do virov financiranja naložb v socialna podjetja** za ustanavljanje in poslovanje socialnih podjetij zajemajo zagotavljanje ugodnejših kreditov, garancij in subvencij iz proračunskih virov, preko skladov za spodbujanje razvoja socialnega podjetništva in evropskih virov za socialna podjetja.

Poleg navedenih ukrepov 32. člen ZSocP predvideva tudi **posebne spodbude za socialno podjetništvo**, in sicer v 36. členu opredeljuje **spodbude za zaposlovanje invalidov**, v 37. členu **spodbude za zaposlovanje drugih najbolj ranljivih skupin na trgu dela** ter v 38. členu **spodbude za poslovodenje socialnih podjetij**. Omenjene posebne spodbude so prav tako del programa ukrepov in so podrobneje opredeljene v nadaljevanju.

# **IZVAJALCI UKREPOV, UPRAVIČENCI DO SPODBUD IN FINANCIRANJE**

Izvajalci ukrepov so opredeljeni v strategiji oziroma podrobneje v tem programu, in sicer skladno s sedmim odstavkom 7. člena ZSocP. ZSocP v 30. členu poleg tega določa, da izvajanje politike razvoja socialnega podjetništva zagotavljajo ministrstva in vladne službe, vsak na svojem delovnem področju.

## Izvajalci ukrepov

Izvajalci ukrepov, opredeljeni v tem programu, so ministrstva, vladne službe, javni skladi, javni zavodi ali druge pravne osebe javnega prava. Posamezen izvajalec je podrobneje opredeljen pri konkretnemu ukrepu predstavljenemu v nadaljevanju. Vsi izvajalci ukrepov statusno ustrezajo določbam ZSocP, ki opredeljujejo izvajalce ukrepov.

Izvajalci ukrepov v programu ukrepov so glede na zgornje določbe:

* Ministrstvo za gospodarstvo, turizem in šport (MGTŠ),
* Javna agencija Republike Slovenije za spodbujanje investicij, podjetništva in internacionalizacije (SPIRIT),
* Javni sklad Republike Slovenije za podjetništvo (SPS),
* Ministrstvo za delo, družino in socialne zadeve in enake možnosti (MDDSZ),
* Zavod Republike Slovenije za zaposlovanje (ZRSZ),
* Javni štipendijski, razvojni, invalidski in preživninski sklad Republike Slovenije (JŠRIPS).

Izvajalec ukrepov lahko v skladu z devetim odstavkom 7. člena ZSocP izvajanje posameznega ukrepa in izvajanje storitve iz ukrepa odda podizvajalcem, ti. izvajalskim organizacijam. Splošne, posebne ter dodatne pogoje, ki jih morajo izpolnjevati izvajalske organizacije oziroma podizvajalci, določi izvajalec ukrepa v razpisni dokumentaciji za oddajo javnega povabila, javnega razpisa ali javnega naročila za implementacijo ukrepa.

## Upravičenci do spodbud

Upravičenci do spodbud iz programa ukrepov so skladno s 35. členom ZSocP osebe, ki nameravajo ustanoviti socialno podjetje, socialna podjetja ali posamezniki, ki naj bi se zaposlili v socialnem podjetju, ter subjekti podpornega okolja, konkretno pa so opredeljeni pri posameznemu ukrepu predstavljenemu v nadaljevanju.

Ker je Strategija razvoja socialne ekonomije namenjena spodbujanju razvoja vseh organizacij socialne ekonomije, ki so opredeljene v šesti točki 2. člena ZSocP, torej poleg socialnih podjetij tudi zadrugam, invalidskim podjetjem, zaposlitvenim centrom in nevladnim organizacijam (društvom, zavodom, ustanovam oziroma fundacijam), ki niso ustanovljene izključno z namenom pridobivanja dobička, delujejo v korist svojih članov, uporabnikov oziroma širše skupnosti in proizvajajo tržne oziroma netržne proizvode ter storitve, se tudi te smiselno vključuje med upravičence do spodbud.

Splošne pogoje za upravičence oziroma vključevanje ciljnih skupin, ki so upravičene do spodbud ukrepov, določi izvajalec posameznega ukrepa v Programu ukrepov. Dodatne pogoje, po katerih so upravičenci upravičeni do spodbud, določi izvajalec posameznega ukrepa ter jih objavi v okviru javnega povabila, javnega razpisa ali javnega naročila. Pogoji so določeni na izvedbeni ravni.

## Sredstva za izvajanje navedenih ukrepov

Sredstva za izvajanje navedenih ukrepov se skladno z ZSocP zagotavlja v proračunu Republike Slovenije ter iz drugih domačih in evropskih virov.

Pristojno ministrstvo za socialno ekonomijo oziroma socialno podjetništvo zagotavlja sredstva za izvajanje ukrepov iz domačih virov na proračunski postavki 231648 - Ukrepi za spodbujanje socialnega podjetništva in socialne ekonomije, skladno z vsakokratno veljavnim sprejetim proračunom. Poleg tega je pristojno ministrstvo del ukrepov načrtovalo v sklopu Programa evropske kohezijske politike v obdobju 2021-2027 v Sloveniji, in sicer v sklopu ukrepov sofinanciranih iz evropskega socialnega sklada + (ESS+) v specifičnemu cilju ESO4.1. Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva. Finančna sredstva za te ukrepe zagotavlja na proračunskih postavkah 230476, 230477, 230478, 230479 - ESO 4.1 Socialno gospodarstvo MGTŠ. Poleg tega je pristojno ministrstvo načrtovalo ukrepe sofinancirane iz Evropskega sklada za regionalni razvoj (ESRR) v specifičnemu cilju RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami. Finančna sredstva za te ukrepe zagotavlja na proračunskih postavkah 230139, 230140, 230141 in 230142 - RSO1.3 Spodbujanje podjetništva in internacionalizacije.

V primeru, da posamezen ukrepi pristojnega ministrstva predstavlja državno pomoč, ga opredeljuje Program ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 – 2030 z vsemi spremembami. V omenjeni program so tako vključeni ukrepi za spodbujanje socialnega podjetništva in socialne ekonomije, in sicer na osnovi priglašene Sheme de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024 - 2030 – de minimis (št. priglasitve: M001-2632616-2024, datum potrditve sheme: 6. 3. 2024; trajanje sheme: do 31. 12. 2030 z vsemi spremembami).

Financiranje izvajanja storitev za izvedbo ukrepov v primeru podizvajalcev, to je tistih organizacij, ki so pooblaščene za izvajanje ukrepov, pa se zagotavlja na podlagi sklenjene pogodbe med izvajalcem ukrepa in podizvajalcem. Izvajalci ukrepov namreč lahko, skladno z določbo devetega odstavka 7. člena ZSocP, izvajanje posameznih ukrepov in izvajanje storitev iz ukrepov oddajo drugim izvajalskim organizacijam (podizvajalcem), izbranim na javnem razpisu ali po predpisih, ki urejajo javno naročanje. V pogodbi so določeni tudi vsebina in roki za spremljanje izvajanja poročanja na ravni podizvajalca. Izvajalci ukrepov vršijo strokovni nadzor nad izvajanjem pogodbe.

## Prednostna področja ukrepov

Strategija razvoja socialne ekonomije opredeljuje prednostna področja ukrepov, s katerimi se spodbuja organizacije socialne ekonomije in socialna podjetja k povečanju njihovega prispevka k družbi blaginje, in sicer so ta področja: Krožno gospodarstvo, ekologija, ponovna uporaba in reciklaža, trajnostna mobilnost, ekološka pridelava in samooskrba, proizvodnja obnovljive energije, turizem, obrt in rokodelstvo, lokalni razvoj, socialne storitve oziroma storitve dolgotrajne in celostne oskrbe, osebne storitve (skrb na domu, varstvo otrok, čiščenje in druge gospodinjske storitve) in skupnostne storitve (skupnostne kuhinje, skupnostni vrtovi, distribucija hrane, sobivanje, transport, itd.), trg dela, zagovorništvo, informacijske in izobraževalne storitve, kreativne industrije, kultura in umetnost, družbene inovacije.

Našteta prednostna področja se lahko smiselno razširijo tudi na druga področja oziroma storitve splošnega pomena, ki jih prepoznajo izvajalci ukrepov ter smiselno vključijo v program ukrepov.

Ne glede na to na katerem prednostnem področju se ukrep izvaja, pa morajo izvajalci ukrepov na izvedbeni ravni med pogoje za upravičence do spodbud oziroma vključitev organizacij socialne ekonomije in socialnih podjetij vključiti izpolnjevanje temeljih načel socialne ekonomije, kot jih določa Strategija razvoja socialne ekonomije, tj.: usmerjenost v ljudi in družbene cilje, soudeležba pri upravljanju, usklajevanje interesov članov/uporabnikov/zaposlenih in družbe (splošni interes), zagovarjanje in uveljavljanje solidarnosti, odgovornosti in participacije pri svojem delovanju, avtonomno in participativno (so)upravljanje, neodvisno od javnih organov ter vlaganje večine presežkov dohodkov nad odhodki za razvoj delovanja organizacije z zagotavljanjem storitev in blaga na trgu z namenom reševanja konkretnih družbenih/okoljskih problemov.

# **SPREMLJANJE IN POROČANJE IZVAJALCEV UKREPOV**

## Spremljanje

Strokovno spremljanje poslovanja socialnih podjetij in izpolnjevanja pogojev po ZSocP zagotavlja pristojno ministrstvo v skladu s prvim odstavkom 21. člena ZSocP, če drug zakon ne določa drugače.

Izvajalci ukrepov, ki socialnim podjetjem dodeljujejo denarna sredstva na podlagi ZSocP ali drugih predpisov, ki določajo spodbude za poslovanje socialnih podjetij, o zahtevah, ki jih opredeljujejo programski ali izvedbeni dokumenti, ki določajo izvajanje posameznega vira financiranja, o tem poročajo pristojnemu ministrstvu, kot to določa drugi odstavek 21. člena ZSocP.

Za spremljanje izvajanja Programa ukrepov posamezni izvajalec na svojem področju v programu opredeli način spremljanja in merila za ocenjevanje doseganja ciljev na ravni posameznega ukrepa. Izvajalec ukrepa opredeli ustrezne kazalnike na način, da bodo le-ti prispevali k realizaciji ustrezne ciljne vrednosti v programu in doseganju ciljev strategije.

## Poročanje

Izvajalec ukrepa, ki ciljnim skupinam dodeljuje denarna sredstva, je dolžan skladno z 21. členom ZSocP in Pravilnikom poročati pristojnemu ministrstvu o:

* vrsti in namenu dodeljenih denarnih sredstev,
* pravilnosti porabe le-teh,
* morebitnih uvedenih postopkih izterjave za vračilo neupravičeno pridobljenih ali porabljenih sredstvih ali
* neizkoriščenih sredstvih.

Izvajalci ukrepov poročajo pristojnemu ministrstvu tudi o morebitnih drugih finančnih virih ali nefinančnih spodbudah, ki so jih dodelili za izvajanje aktivnosti ukrepov.

Izvajalci ukrepov so do 31. marca tekočega leta dolžni poročati pristojnemu ministrstvu za preteklo leto. Letna poročila izvajalcev, katerih podrobnejšo vsebino in obliko bo določilo pristojno ministrstvo, morajo vsebovati zlasti:

* podatke o doseganju zastavljenih kazalnikih ter razlogi za morebitno nedoseganje le-teh,
* podatke o izplačanih sredstvih po posameznih ukrepih,
* podatke o odmiku od načrtovanih ciljev in morebitne predloge sprememb ukrepov.

Pristojno ministrstvo lahko izvajalce ukrepov zaprosi za podatke tudi v primeru priprave drugih gradiv ali izraženih potreb. Izvajalci ukrepov so dolžni vse zgoraj naštete elemente poročanja zagotavljati tudi za podizvajalce na podlagi pisnih poročil, določenih v pogodbi s podizvajalcem. Pristojno ministrstvo po prejemu poročil izvajalcev ukrepov pripravi skupno poročilo o izvajanju Programa ukrepov na letni ravni in s poročilom o izvajanju Programa ukrepov seznani Svet za socialno ekonomijo.

|  |
| --- |
| **PROGRAM UKREPOV 2025-2030 ZA IZVAJANJE STRATEGIJE RAZVOJA SOCIALNE EKONOMIJE** |

|  |
| --- |
| CILJ 1: Povečana prepoznavnost socialne ekonomije in socialnega podjetništva |
| **OPERATIVNI CILJ:** * **Promocija pomena in ozaveščanje o pozitivnih učinkih socialne ekonomije in socialnih podjetij na lokalni, regionalni in nacionalni ravni s poudarkom na predstavitvi dobrih praks,**
* **Okrepljeno projektno-razvojno sodelovanje med različni pravnoorganizacijskimi oblikami organizacij socialne ekonomije, občinami, podjetji, javnimi institucijami,**
* **Vključenost socialne ekonomije in socialno podjetniških vsebin v oblike formalnega in neformalnega izobraževanja.**
 |

|  |
| --- |
| **UKREP 1.1: Promocija in zagovorništvo**  |
| **VSEBINA** | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR**  |
| **Razvoj in podpora zagovorniški organizaciji za socialno ekonomijo in socialno podjetništvo, ki opravlja naloge krovne članske organizacije in nudi strokovno, tehnično, pravno in zagovorniško podporo organizacijam socialne ekonomije[[1]](#footnote-1)** | Vzpostavitev zagovorniške organizacije preko javnega razpisa, ki bo lahko dolgoročno delovala samostojno in bo predstavljala osrednjo informacijsko in strokovno točko za vse organizacije socialne ekonomije, in sicer preko povezovanja aktivnosti relevantnih organizacij in posameznikov, ki delujejo na področju socialne ekonomije, povečanja informiranosti in profesionalizacije ter promocije socialne ekonomije. Zagovorniška organizacija sodeluje tudi kot partner pri oblikovanju politik in ukrepov, nudi strokovno pomoč pri implementaciji merjenja družbenih učinkov, vodi izbor predstavnikov socialne ekonomije za zastopanje v delovnih telesih na nacionalni, regionalni in lokalni ravni, izvaja sistematične komunikacijske aktivnost za promocijo socialne ekonomije, kot so festival ali sejem socialnega podjetništva, organizira posvete ipd. POGOJ ZA VKLJUČITEV: Neodvisno delovanje v sferi civilne družbe ter zasledovanje načel socialne ekonomijeNAČIN POROČANJA: Vsebinsko poročilo o doseženih kazalnikih s pripadajočimi dokazili (ob izstavitvi zahtevka za izplačilo)MERILA ZA DOSEGANJE CILJEV: Doseganje zastavljenih kazalnikov po pogodbi o financiranju Upravičeni stroški: Stroški plač zaposlenih na projektu (standardni strošek na enoto), stroški službenih potovanj, zunanjih storitev, informiranja in komuniciranja, nakupa opredmetenih in neopredmetenih sredstev, posredni stroški v pavšalnem znesku do 15 % stroškov plač. Ukrep ne predstavlja državne pomoči, razen v primeru izvajanja aktivnosti vključitve v mednarodno mrežo organizacij na področju socialnega podjetništva/socialne ekonomije za upravičence in za aktivnosti individualnih ali skupinskih izobraževanj oziroma usposabljanj, svetovalnice za socialno podjetništvo in pomoči pri implementaciji merjenja družbenih učinkov, ko se izvaja po pravilu de minimis. | MGTŠ | Projektno partnerstvo, izbrano na javnem razpisu | 2025-2029 | Število mikro, malih in srednjih podjetij, tj. organizacij socialne ekonomije[[2]](#footnote-2), ki so prejela podporo  | Socialna podjetja, socialna podjetja v postopku registracije ter druge organizacije socialne ekonomije | ESS+900.000,00  |

|  |
| --- |
| **UKREP 1.2: Informiranje na EU ravni**  |
| **VSEBINA** | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJAV EUR** |
| **Sodelovanje pri oblikovanju vsebin za enotno vstopno točko za socialno ekonomijo (Social Economy Gateway)** | Sodelovanje pri zagotavljanju ažurnih in relevantnih informacij za podstran namenjeno Sloveniji, na enotni vstopni točki za socialno ekonomijo (Social Economy Gateway) ter zagotavljanje prispevkov o stanju socialne ekonomije v Sloveniji s poudarkom na predstavitvi dobrih praks na nacionalnem nivoju. POGOJ ZA VKLJUČITEV: Relevantnost informacijeNAČIN POROČANJA: Poročilo o številu objav v sklopu poročanja o izvajanju programa ukrepovMERILA ZA DOSEGANJE CILJEV: Dejansko število objav ali sprememb na spletni strani: <https://social-economy-gateway.ec.europa.eu/index_en> Upravičeni stroški: / Ukrep ne predstavlja državne pomoči. | MGTŠ | MGTŠ v sodelovanju s podpornim okoljem  | Stalna naloga | Število prispevkov na enotni vstopni točki za socialno ekonomijo (Social Economy Gateway)  | Zainteresirana javnost  | Ukrep ne predvideva dodatnih finančnih virov  |

|  |
| --- |
| **UKREP 1.3: Informiranje na nacionalni ravni**  |
| **VSEBINA** | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Sodelovanje pri oblikovanju vsebin s Slovensko poslovno točko – SPOT ter storitvami SPOT Svetovanje** | Sodelovanje pristojnega ministrstva pri zagotavljanju ažurnih in relevantnih informacij za Slovensko poslovno točko – SPOT ter storitev SPOT Svetovanje, predvsem o spremembah in novosti na področju delovanja socialnih podjetij, vezanih na izvajanje ZSocP. POGOJ ZA VKLJUČITEV: Relevantnost informacijeNAČIN POROČANJA: Poročilo o številu objav v sklopu poročanja o izvajanju programa ukrepovMERILA ZA DOSEGANJE CILJEV: Dejansko število objav ali sprememb na spletni strani: <https://spot.gov.si/sl/teme/socialno-podjetnistvo/> Upravičeni stroški: / Ukrep ne predstavlja državne pomoči.  | MGTŠ | MGTŠ v sodelovanju z MDP  | Stalna naloga | Število informiranj  | Zainteresirana javnost  | Ukrep ne predvideva dodatnih finančnih virov  |

|  |
| --- |
| **UKREP 1.4: Dostopnost in transparentnost**  |
| **VSEBINA** | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR**  |
| **Vodenje in objave evidence socialnih podjetij na spletni strani Odprti podatki Slovenije - OPSI**  | Vpis statusnih sprememb in objava v evidenci socialnih podjetij, dostopni na spletni strani Odprti podatki Slovenije – OPSI ter sodelovanje pri izboljšavi dostopnosti in reprezentativnosti podatkov skladno z ZSocP. POGOJ ZA VKLJUČITEV: Sprememba podatkov, ki se jih skladno z ZSocP vodi v evidenci socialnih podjetijNAČIN POROČANJA: Poročilo o številu objav na letni ravni v sklopu poročanja o izvajanju programa ukrepovMERILA ZA DOSEGANJE CILJEV: Dejansko število objav ali sprememb na spletni strani: https://podatki.gov.si/dataset/evidenca-socialnih-podjetijUpravičeni stroški: /Ukrepi ne predstavlja državne pomoči. | MGTŠ | MGTŠ v sodelovanju z MDP  | Stalna naloga | Število objav na spletni strani Odprti podatki Slovenije – OPSI na letni ravni  | Zainteresirana javnost  | Ukrep ne predvideva dodatnih finančnih virov  |

|  |
| --- |
| **UKREP 1.5: Informiranje zainteresirane javnosti vključene v formalne in neformalne oblike izobraževanj o pomenu in možnostih razvoja socialne ekonomije**  |
| **VSEBINA** | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR**  |
| **Spodbujanje vključevanja socialno podjetniških vsebin in vsebin o socialni ekonomiji v formalne in neformalne oblike izobraževanja**  | Sodelovanje resornega ministrstva na dogodkih namenjenih spodbujanju formalnih in neformalnih oblik izobraževanja z namenom povečanja informiranosti o pomenu socialne ekonomije in normativni opredelitvi socialnega podjetništva v Sloveniji. Namen ukrepa je tudi spodbujanje udeležencev izobraževanj k aktivnemu udejstvovanju na področju socialne ekonomije ali oblikovanje socialno podjetniških poslovnih praks. POGOJ ZA VKLJUČITEV: Reprezentativnost predvidenega izobraževanja NAČIN POROČANJA: Poročilo o udeležbi na izobraževanju MERILA ZA DOSEGANJE CILJEV: Izvedeno izobraževanjeUpravičeni stroški: Stroški službenih potovanj in zunanjih izvajalcev Ukrepi ne predstavlja državne pomoči .  | MGTŠ | MGTŠ v sodelovanju z izobraževalnimi institucijami  | Stalna naloga | Število izvedenih izobraževanj  | Udeleženci izobraževanj, dijaki, študenti, socialna podjetja in organizacije socialne ekonomije  | Integralni proračun5.000,00  |

|  |
| --- |
| CILJ 2: Povečane možnosti za razvoj, delovanje in krepitev organizacij socialne ekonomije in socialnih podjetij |
| **OPERATIVNI CILJ:** * **Medsektorska povezanost ter vključenost socialne ekonomije in socialno podjetniških vsebin v ukrepe in politike na vseh nivojih odločanja,**
* **Zagotovitev trajnostnega financiranja,**
* **Povezane organizacije socialne ekonomije in socialna podjetja za skupen nastop na trgu na področju javnega naročanja,**
* **Opolnomočeni družbeno odgovorni vlagatelji, ki prepoznajo pomen družbenih učinkov sociale ekonomije.**
 |

|  |
| --- |
| **UKREP 2.1: Trajno spodbujanje razvoja projektov socialne ekonomije in dejavnosti socialnih podjetij**  |
| **NALOGA**  | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Spodbujanje organizacij socialne ekonomije in zagona socialnih podjetij za izboljšanje oziroma oblikovanje ponudbe blaga in storitev z družbenim učinkom** | SKLOP A: Podpora organizacijam socialne ekonomije za razvoj novih, izboljšanih storitev oziroma blaga na področjih, ki jih opredeljuje Strategija razvoja Slovenije 2030 ter povečanje deleža socialne ekonomije na trgu. Pri tem bodo imeli prednost projekti, ki predstavljajo družbeno inovacijo in/ali naslavljajo izzive srebrne ekonomije. POGOJ ZA VKLJUČITEV: Ustrezna pravnoorganizacijska oblika in delovanje skladno z načeli socialne ekonomije NAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) ter družbenih učinkihMERILA ZA DOSEGANJE CILJEV: Doseganje zastavljenih kazalnikov po pogodbi o financiranju in poročanje o družbenih učinkih Upravičeni stroški: Stroški plač zaposlenih na projektu (standardni strošek na enoto), pavšalna stopnja v višini do 40 % upravičenih stroškov zaposlenih na projektuUkrep se izvaja po pravilu de minimis | MGTŠ | MGTŠ  | 2025-2029 | Podjetja, ki so prejela podporo (od tega: mikro, mala, srednja, velika) Podjetja, ki so prejela podporo v obliki nepovratnih sredstev.  | Organizacije socialne ekonomije: socialna podjetja, zadruge, invalidska podjetja, zaposlitveni centri, nevladne organizacije s statusom v javnem interesu  | ESRR4.800.000,00 |
| SKLOP B: Podpora zagonske dejavnosti socialnih podjetij, izbranih na javnem razpisu, ki se usmerjajo v razvoj družbenih inovacij in delujejo po načelih socialnega podjetništva. POGOJ ZA VKLJUČITEV: Ustrezna pravnoorganizacijska oblika, ustanovitev po letu 2018 in izdelava poslovnega načrta NAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) ter družbenih učinkih MERILA ZA DOSEGANJE CILJEV: Doseganje zastavljenih kazalnikov po pogodbi o financiranjuUpravičeni stroški: Stroški plač zaposlenih na projektu (standardni strošek na enoto), pavšalna stopnja v višini do 40 % upravičenih stroškov zaposlenih na projektuUkrep se izvaja po pravilu de minimis | Socialna podjetja |

|  |
| --- |
| **UKREP 2.2: Ciljni raziskovalni program za oceno smiselnosti vzpostavitve finančnega mehanizma za dostop do finančnih virov za spodbujanje razvoja zadružništva in socialne ekonomije v Sloveniji** |
| **NALOGA**  | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Identifikacija in preveritev zmožnosti ter potreb sektorja socialne ekonomije za oblikovanje finančnega mehanizma, ki bi podprl njihovo ustanavljanje in razvoj storitev ter omogočal trajno delovanje na trgu** | Analiza finančnih mehanizmov oziroma dobrih praks za spodbujanje razvoja zadružništva in socialne ekonomije v mednarodnem prostoru. Identifikacija in opredelitev potreb za oblikovanje finančnega mehanizma za razvoj zadružništva in socialne ekonomije v Sloveniji, tj. preveritev interesa in zmožnosti uporabe finančnega mehanizma subjektov, ki delujejo na področju zadružništva in socialne ekonomije v Sloveniji ter identifikacija izvajalca oziroma nosilca mehanizma in podpornega okolja za potencialne uporabnike na nacionalnem nivoju ter dostopnosti do storitev krovnega izvajalca na regionalnem nivoju. Oblikovanje predlogov za razvoj finančnega mehanizma, tj. opredelitev možnih finančnih virov za oblikovanje, delovanje ter upravljanje finančnega mehanizma za razvoj zadružništva in socialne ekonomije v Sloveniji in identifikacija ustreznih finančnih produktov. Oblikovanje priporočil za aplikacijo predlaganih rešitev. Po zaključku izvajanja priprave rešitve v letu 2024, tudi aplikacija do leta 2029. POGOJ ZA VKLJUČITEV: Izbor na javnem razpisu CRP NAČIN POROČANJA: Pisna poročila o izvedenih aktivnostih po posameznih fazah izvedbe projekta ter pisno zaključno poročilo o rezultatih izvedenega projekta MERILA ZA DOSEGANJE CILJEV: Doseganje zastavljenih mejnikov projekta po pogodbi o financiranju Upravičeni stroški: Raziskovalne aktivnosti. Ukrep ne predstavlja državne pomoči  | MGTŠ, ARIS | Inštitut za ekonomska raziskovanja  | 2029 | Predložitev izdelane analize  | Socialna podjetja, zadruge | Integralni proračun40.000,00  |

|  |
| --- |
| **UKREP 2.3: Koordinacija in razvoj politik na področju socialne ekonomije**  |
| **NALOGA**  | **AKTIVNOST** | **NOSILEC**  | **IZVAJALEC** | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Aktivna koordinacija in povezovanje politik in ukrepov v sklopu Sveta za socialno ekonomijo**  | Priprava in spremljanje izvajanja strategije razvoja socialne ekonomije, obravnava pobud članov sveta ter preučitev možnosti zakonskih sprememb s ciljem izboljšanja pogojev za razvoj socialne ekonomije. POGOJ ZA VKLJUČITEV: Imenovanje predstavnikov sveta skladno s 7. členom ZSocP NAČIN POROČANJA: Letno poročilo Vladi Republike Slovenije o delu sveta MERILA ZA DOSEGANJE CILJEV: Doseganje sprejetih sklepov.Upravičeni stroški: Stroški potrebni za opravljanje strokovnih nalog za delovanje Sveta za socialno ekonomijo, kot so izdelava analiz, poročil in drugih gradiv. Ukrep ne predstavlja državne pomoči  | MGTŠ | Svet za socialno ekonomijo  | Stalna naloga  | Število usklajenih pravnih podlag in drugih relevantnih dokumentov  | Člani sveta za socialno ekonomijo  | Integralni proračun50.000,00  |

|  |
| --- |
| CILJ 3: Razvito podporno okolje socialne ekonomije in socialnega podjetništva |
| **OPERATIVNI CILJ:*** **Vzpostavljen konstruktivni dialog med javnim sektorjem, socialnimi podjetji in civilno družno ter oblikovanje reprezentativnih organizacij socialne ekonomije,**
* **Razvoj socialno podjetniških inkubatorjev za organizacije socialne ekonomije,**
* **Oblikovani in uveljavljeni standardi oziroma kompetence in veščine izvajanje storitev, svetovanja, mentorstva, usposabljanja, izobraževanja ipd. na področju socialne ekonomije in socialnega podjetništva.**
 |

|  |
| --- |
| **UKREP 3.1: Podpora ustanavljanju in delovanju socialnih podjetij**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Zagotavljanje učinkovitega podpornega okolja, ki zagotavljal brezplačne podporne storitve za (socialne) podjetnike** | V sklopu javnega razpisa podpreti financiranje izvajanja storitev in aktivnosti, ki so brezplačne za ciljne skupine potencialnih in aktivnih podjetnikov, preko izbranih podpornih institucij podjetniškega podpornega okolja (točk SPOT Svetovanje), in sicer storitve promocija podjetniške kulture, tj. informiranje in promocija, dogodki promocije in informiranja ter izvajanja celovitih podpornih storitev tj. osnovno SPOT Svetovanje, dogodki podjetniškega usposabljanja, podjetniško mentoriranje in ekspertno svetovanje. Izvajalcem podpornega okolja bo informacije zagotavljalo tudi pristojno ministrstvo z redno udeležbo na usposabljanjih za izvajalce ter posredovanjem relevantnih informacij o socialni ekonomiji. POGOJ ZA VKLJUČITEV: Izbrani izvajalec SPOT Svetovanje na javnem razpisu NAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) MERILA ZA DOSEGANJE CILJEV: Doseganje zastavljenih kazalnikov po pogodbi o financiranjuUpravičeni stroški: Stroški dela za SPOT Svetovanje svetovalce in podjetniške mentorje v obliki standardnega obsega stroška na enoto, posredni stroški za izvajanje operacije (v obliki pavšalne stopnje 15 % upravičenih neposrednih stroškov osebja), stroški storitev zunanjih izvajalcev.Za podjetja, ki bodo prejemniki storitev ekspertnega svetovanja, ima vrednost te aktivnosti naravo državne pomoči in se obravnava po pravilih »de minimis«. Ostale storitve ne predstavljajo državne pomoči.  | MGTŠ  | SPIRIT | 2023-2025, 2026-2029 | Število podprtih socialnih podjetij v sklopu (EKP) kazalnika Podjetja, ki so prejela podporo (od tega: mikro, mala, srednja, velika) oziroma podjetja, ki so prejela nefinančno podporo.  | Socialna podjetja, socialna podjetja v postopku registracije | ESRR1.400.000,00 (tj. znesek namenjen podpori socialnih podjetij) |

|  |
| --- |
| **UKREP 3.2: Podpora razvoju socialnih podjetij**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Podpora oblikovanju in delovanju specializiranih socialno podjetniških inkubatorjev**  | V sklopu javnega razpisa podpreti financiranje izvajanja aktivnosti podjetniških inkubatorjev, ki nudijo tudi specializirane brezplačne storitve na področju socialne ekonomije oziroma socialnega podjetništva za ciljne skupine potencialnih in aktivnih podjetnikov, ki delujejo skladno z načeli socialne ekonomije in ustvarjajo pozitivne družbene učinke. Oblikovanje posebnih mentorskih programov izbranih podpornih institucij podjetniškega podpornega okolja (inkubatorjev), ki bodo omogočali razvoj in nadgradnjo poslovnih modelov socialne ekonomije in socialnega podjetništva ter oblikovanje in nadgradnjo njihove ponudbe s ciljem povečanja tržnega deleža in doprinosa socialne ekonomije k BDP. POGOJ ZA VKLJUČITEV: Izbrani izvajalec podpornega okolja za izvajanje mentorskih programov NAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) ter izdelava načrta mentoriranjaMERILA ZA DOSEGANJE CILJEV: Doseganje zastavljenih kazalnikov po pogodbi o financiranjuUpravičeni stroški: Stroški dela za svetovalce in podjetniške mentorje v obliki standardnega obsega stroška na enoto, posredni stroški za izvajanje operacije (v obliki pavšalne stopnje 40 % upravičenih neposrednih stroškov osebja).Za podjetja, ki bodo prejemniki storitev ekspertnega svetovanja, ima vrednost te aktivnosti naravo državne pomoči in se obravnava po pravilih »de minimis«.  | MGTŠ  | MGTŠ | 2026-2029 | Število podprtih socialnih podjetij v sklopu (EKP) kazalnika Podjetja, ki so prejela podporo (od tega: mikro, mala, srednja, velika) oziroma podjetja, ki so prejela nefinančno podporo. | Organizacije socialne ekonomije: socialna podjetja, zadruge | ESRR2.000.000,00 |

|  |
| --- |
| **UKREP 3.3: Posebne spodbude za delo z ranljivimi ciljnimi skupinami**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Usposabljanje in izobraževanje oseb, odgovornih za delo z ranljivimi skupinami oseb**  | V sklopu javnega razpisa podpreti financiranje izvajanja aktivnosti usposabljanja in izobraževanja oseb, odgovornih za delo z ranljivimi skupinami oseb v socialnih podjetjih ter oblikovanje končnega načrta dela z ranljivimi ciljnimi skupinami v izbranemu socialnemu podjetju. POGOJ ZA VKLJUČITEV: Ustrezna pravnoorganizacijska oblika, št. zaposlenih oseb iz ranljivih ciljnih skupin določenih v ZSocP in vključitev zaposlenih odgovornih za delo z ranljivimi ciljnimi skupinami v delovni proces.NAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) MERILA ZA DOSEGANJE CILJEV: Doseganje zastavljenih kazalnikov po pogodbi o financiranjuUpravičeni stroški: Stroški zunanji storitev strokovnih mentorjev, posredni stroški za izvajanje operacije (v obliki pavšalne stopnje 40 %)Ukrep se izvaja po pravilu de minimis.  | MGTŠ  | MGTŠ | 2025-2029 | Podprta mikro, mala in srednja podjetja (vključno z zadrugami in socialnimi podjetij) | Socialna podjetja | ESS+2.000.000,00 |

|  |
| --- |
| **UKREP 3.4: Posebne spodbude za zaposlovanje invalidov**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA** | **VIR IN VIŠINA FINACIRANJA V EUR** |
| **Finančne spodbude za socialna podjetja, ki zaposlujejo invalide nad kvoto**  | Omogočanje finančnih spodbud skladno s 36. členom ZSocP, ki določa, da so socialna podjetja, ki zaposlujejo invalide nad kvoto, upravičena do enakih finančnih spodbud, kot drugi delodajalci, ki zaposlujejo invalide nad kvoto. POGOJ ZA VKLJUČITEV: Doseganje pogojev določenih v Zakonu o zaposlitveni rehabilitaciji in zaposlovanju invalidov (ZZRZI) za spodbude za delodajalce, ki zaposlujejo invalide nad kvoto NAČIN POROČANJA: MERILA ZA DOSEGANJE CILJEV: Upravičeni stroški skladno z določili Zakona o zaposlitveni rehabilitaciji in zaposlovanju invalidov (ZZRZI)Ukrep predstavlja državno pomoč.  | MDDSZ | JŠRIPS | Stalna naloga | Število socialnih podjetij, ki je prejelo spodbudo | Socialna podjetja | Integralni proračun |

|  |
| --- |
| CILJ 4: Profesionalizirane organizacije socialne ekonomije in socialna podjetja |
| **OPERATIVNI CILJ:** * **Vzpostavljeno analitično spremljanje učinkov ter dejavnosti socialnih podjetji z namenom oblikovanja ustreznih ukrepov in podpornih storitev,**
* **Oblikovanje standardiziranih kazalnikov uspešnosti ter meril rezultatov socialnih podjetij oziroma razvit in implementiran model merjenja družbenih učinkov,**
* **Povečevana dodana vrednost ponudbe socialnih podjetji in socialne ekonomije,**
* **Povečan obseg inovativnosti in kreativnosti organizacij sociale ekonomije,**
* **Omogočitev izvajanja nalog po javnih pooblastilih, koncesijah ter nalog v javnem interesu organizacijam socialne ekonomije, kjer je to relevantno.**
 |

|  |
| --- |
| **UKREP 4.1: Podpora zaposlovanju strokovno usposobljenih posameznikov ter oseb iz ranljivih ciljnih skupin v socialnih podjetjih**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA**  | **VIR IN VIŠINA FINACIRANJA V EUR** |
| **Ukrepi spodbujanja zaposlovanja v socialnih podjetjih, ki zajemajo izvajanje ukrepov aktivne politike zaposlovanja** | Podpora socialnim podjetjem za povečanje zaposlitvenih možnosti s ciljem ustvarjanja kakovostnih in varnih zaposlitev ter povečanjem sposobnosti sektorja za aplikacijo družbenih inovacij v delovne oziroma poslovne modele socialne ekonomije. Podpora bo namenjena zaposlovanju kvalificiranih oseb na vseh področjih delovanja socialnih podjetij, pri tem bo omogočala povečanje dodane vrednosti posameznega socialnega podjetja in njegove ponudbe na trgu ter zmožnosti za oblikovaje ponudbe v javnem interesu. POGOJ ZA VKLJUČITEV: Sklenitev pogodbe za določen čas 24 mesecev ali nedoločen čas, ustrezen načrt dela zaposlenegaNAČIN POROČANJA: Vsebinsko poročilo o doseženih kazalnikih (ob izstavitvi zahtevka za izplačilo) ter družbenih učinkihMERILA ZA DOSEGANJE CILJEV: Doseganje zastavljenih kazalnikov po pogodbi o financiranju in poročanje o družbenih učinkih Upravičeni stroški: Stroški plač zaposlenih na projektu ter pavšal v obsegu 25 % stroškov plač za obdobje 24 mesecev v obliki subvencije za zaposlitev. Ukrep se izvaja po pravilu de minimis. | MDDSZ, MGTŠ | ZRZS | 2025-2029 | Podprta mikro, mala in srednja podjetja (vključno z zadrugami in socialnimi podjetij) | Socialna podjetja  | ESS +6.000.000,00 |

|  |
| --- |
| **UKREP 4.2: Merjenje družbenih učinkov**  |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA**  | **VIR IN VIŠINA FINACIRANJA V EUR** |
| **Oblikovanje standardiziranih kazalnikov uspešnosti ter meril rezultatov socialnih podjetij na podlagi uporabe modela za merjenje družbenih učinkov ter analitično spremljanje rezultatov**  | Aplikacija oblikovanega modela za merjenje družbenih učinkov v letno poročanje socialnih podjetij v spletni aplikaciji AJPES ter preučitev možnosti za statistično spremljanje socialnih podjetij in organizacij socialen ekonomije (satelitski računi) ter morebitna letna prilagoditev oziroma nadgradnja modela za merjenje družbenih učinkov. POGOJ ZA VKLJUČITEV: Izpolnjevanje pogojev določenih v Pravilniku za spremljanje socialnih podjetij in Uredbi o merjenju družbenih učinkov NAČIN POROČANJA: Pisna poročila o izvedenih aktivnostih MERILA ZA DOSEGANJE CILJEV: Delujoča digitalna platforma za letno poročanje o družbenih učinkih Upravičeni stroški: Stroški zunanjih storitev (AJPES) Ukrep ne predstavlja državne pomoči.  | MGTŠ | MGTŠ v sodelovanju s AJPES, SURS in organizacijami socialne ekonomije ter raziskovalnimi institucijami  | Redna naloga  | Integracija modela za merjenje družbenih učinkov v sistem letnega poročanja socialnih podjetij (AJPES)  | Socialna podjetja  | Integralni proračun100.000,00  |

|  |
| --- |
| **UKREP 4.3: Zaposlovanje brezposelnih oseb iz ranljivih ciljnih skupin** |
| **NALOGA**  | **AKTIVNOST** | **NOSILEC**  | **IZVAJALEC**  | **ROK** | **KAZALNIK**  | **CILJNA SKUPINA**  | **VIR IN VIŠINA FINACIRANJA V EUR** |
| **Učne delavnice**  |   | MDDSZ | ZRSZ  |  |  |  |  |

1. Ukrep 1.1. bo bistveno prispeval tudi k operativnemu cilju Povezane organizacije socialne ekonomije in socialna podjetja za skupen nastop na trgu na področju javnega naročanja (Cilj 2) in Vzpostavljen konstruktiven dialog med javnim sektorjem, socialnimi podjetji in civilno družno ter razvoj reprezentativnih organizacij socialne ekonomije (Cilj 3). [↑](#footnote-ref-1)
2. Javni razpis vključuje še več kazalnikov aktivnosti, ki se smiselno upoštevajo pri doseganju ciljev Programa evropske kohezijske politike v obdobju 2021-2027 v Sloveniji, kot so število članov, izvedenih promocijskih dogodkov, pobud za spremembo ali dopolnitev lokalnih, regionalnih ali nacionalnih strateških dokumentov ali zakonodaje, svetovanj za uporabo modela za merjenje družbenih učinkov ipd. [↑](#footnote-ref-2)